cyanic-selkie/wikianc huggingface dataset:
Angry Birds Friends
Նկարագրություն
2013 թվականի մարտին ավելացվել է մի դրվագ, որը կոչվում էր «Խոզի հեքիաթներ», որն ունի ֆանտաստիկ թեմատիկ մակարդակներ։ Շաբաթական ներխաղային մրցաշարերում երբեմն ցույց են տալիս մակարդակներ, այս սեզոնի հիման վրա, ինչպիսիք են Սուրբ Ծննդյան թեմաներով մակարդակները դեկտեմբերին և Զատկի թեմաներով մակարդակները՝ Զատկի տոնին։
2016 թվականի մարտին «Angry Birds Friends»-ն ունեցել է հատուկ թեմա՝ «Մեկ տարի տիեզերքում»՝ նվիրված ամերիկացի տիեզերագնաց Քելի Սքոթի և երկու տիեզերագնացների վերադարձին, ովքեր մի ամբողջ տարի անցկացրել են Միջազգային տիեզերական կայանում։
Քննադատություն
Խաղը ստացել է խառը արձագանքներ Metacritic–ից՝ 5 արձագանքի հիման վրա 65/100 վարկանիշով։ Pocket Gamer-ը խաղը քննադատել է խաղը այն բանի համար, որ այն «մակերեսային և ձանձրալի» է ։
Դոստաշա Յայլա
Դոստաշա Յայլա, լեռ Իրանի Հայկական լեռներում, Արաքսի աջ կողմում, Մեղրիից մոտ 14 կմ հարավ-արևելք։ Բարձրությունը՝ 2286 կմ ։
Ծանոթագրություններ
Կատեգորիա:Իրանի լեռներ Կատեգորիա:Արևելյան Ադրբեջան նահանգ
Angry Birds Friends
Ծանոթագրություններ
Կատեգորիա:IOS խաղեր Կատեգորիա:2012 տեսախաղեր Կատեգորիա:Windows տեսախաղեր
Դիոսկորոս (հակապապ)
Դիոսկորոս, Հռոմի հակապապ 530 թվականին։ 506 թվականից եղել է Ալեքսանդրիայի և հռոմեական եկեղեցու սարկավագ։ Փելիքս IV (III) պապի մահվան հաջորդող ընտրություններում ընտրողների մեծամասնությունը ընտրում է նրան, չնայած այն փաստին, որ Փելիքսի ցանկությամբ իրեն պետք է հաջորդեր Բոնիփակիոս II-ը։ Այնուամենայնիվ Դիոսկորոսը ընտրությունից մեկ ամիս չանցած մահանում է, ինչը թույլ է տալիս, որ Բոնիփակիոսն օծվի որպես պապ, իսկ նա համարվում է հակապապ։
Կարիերա
Դիոսկորոսը Ալեքսանդրիայի եկեղեցու սարկավագ էր, սակայն 506 թվականին որպես միաբանության հակառակորդ ստիպված էր փախչել Հռոմ։ Այնտեղ նա ընդունվում է հռոմեացի հոգևորականների շարքերը, և շուտով զգալի ազդեցություն է ունենում հռոմեական եկեղեցում։ Ջեֆրի Ռիչարդսը նրա շնորհիվ համոզում է Թեոդորիք Մեծ կայսրին որպես լիիրավ պապ ճանաչել Սիմմաքոսին ։ Ավելի ուշ Որմիզդես պապի օրոք նա ծառայել է որպես պապական ներկայացուցիչ կամ պատվիրակ Կոստանդնուպոլսում Հուստինիանոս Ա բյուզանդական կայսեր մոտ։ Նրա շնորհիվ վերջ է տրվում Ակակիոսյան հերետիկոսությանը, ինչպես նաև նա կարողանում է համոզել Որմիզդեսին մերժել Աստվածապաշտությունը ։ Փելիքս IV (III) պապի օրոք նա դարձել էր բյուզանդական կողմի ճանաչված առաջնորդ։
6-րդ դարում ավանդույթ էր ձևավորվել, և պապերն իրենք էին առաջադրում իրենց հաջորդներին։ Փելիքսը նույնիսկ ավելի հեռուն գնաց և հանդես գալով պաշտոնապես առաջադրեց Բոնիփակիոսին որպես հաջորդող պապ։ Սենատը վրդովվում է նրա որոշումից, և հոգևորականները նույնպես դատապարտում են նրա միտումը։
Փելիքսի մահից հետո 530 թվականի սեպտեմբերի 22-ին Լաթերանյան պալատում տեղի են ունենում ընտրություններ, որի արդյունքում Դիոսկորոսը դառնում է Հռոմի պապ։ Երեք շաբաթ անց վերջինս մահանում է, և ինչպես և նախապես որոշված էր Փելիքսի օրոք, պապ է դառնում Բոնիփակիոս II-ը։
Ըստ Liber Pontificalis տեղեկագրքի, Բոնիփակիոսը բռնանում է այն հոգևորականների նկատմամբ, որոնք առաջադրել էին Դիոսկորոսին, և դատապարտում նրա հիշատակը։
Ռիկարդո Պալմա
Ռիկարդո Պալմա Սորիանո (Ricardo Palma Soriano), ), պերուացի գրող, գիտնական, գրադարանավար։
Կենսագրություն
Իր կարիերայի սկզբում Ռիկարդո Պալման որպես սպա ծառայել է Պերուի ռազմաճակատում, այնուհետև ընտրել է լրագրողի և քաղաքական գործչի մասնագիտությունները։ Մեծ հռչակ է ձեռք բերել Պերուի փոխթագավորության (Inquisition of Lima, Peru, 1863) իսպանական ինկվիզիցիայի մասին գրքեր գրելուց հետո։
Հետագայում Ռիկարդո Պալման աշխատել է որպես տնօրեն Պերուի ազգային գրադարանում ընդհուպ մինչև իր մահը` 1919 թվականը։ Իր աշխատակիցներից մեկն է եղել ապագա նշանավոր հնագետ Խուլիո Տելյոն։ Երկրորդ Խաղաղօվկիանոսյան պատերազմից հետո 1881 թվականին չիլիական օկուպացիայի ժամանակ կողոպտումից հետո նա հաջողությամբ վերանորոգել է գրադարանը։ Լինելով Չիլիի այն ժամանակվա նախագահ Դոմինգո Սանտա Մարիայի մտերիմ ընկերը՝ նրան հաջողվեց վերադարձնել Չիլիից շուրջ 10 000 գիրք, և գրադարանը նորից դարձավ Հարավային Ամերիկայի լավագույններից մեկը։
Նրա հեղինակային գործունեության հիմքը դարձել է իր իսկ մտածած ժանրի` «(Tradiciones peruanas)» («Պերուական ավանդության») զարգացումը։ Պերուական ավանդությունը գրքերի շարք է, որոնցում ամփոփված են վաղ գաղութային Պերուից սկսած մինչև Հանրապետական Պերուի պատմությունն ընդգրկող ժամանակաշրջանը։ Այն իրենից ներկայացնում է գեղարվեստական պատմական գրականությունը, որտեղ իրական պատմական փաստերը սերտորեն կապված են հեղինակի մտածված սյուժեի հետ։ Հեղինակը «Պերուական ավանդության» 12 հատորը հրատարակել է 1872-1910 թվականներին։
Ռիկարդոն հուղարկավորված է Հովիվ Մաթիաս Մաեստրոյի գերեզմանատանը։
Լիմայում Ռիկարդո Պալմայի պատվին է անվանվել համալսարանը և միջնակարգ դպրոցը։ Ռիկարդո Պալմայի դիմանկարը տեղադրվել է շրջանառությունից դուրս եկած 10 և 500000 ինտի թղթադրամների վրա։
Ռոգոզիխա (գետ)
Ռոգոզիխա (Рогозиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կասմալա գետի ձախ ափով՝ 50 կմ հեռավորության վրա։ Գետի երկարությունը 20 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Քոփիռայթինգ
Քոփիռայթինգ (copywriting՝ - գրվածք, տեքստ և  - գրել), գովազդային և ներկայացուցչական տեքստեր գրելու մասնագիտական գործունեություն։ Դրա մեջ մտնում են բոլոր այն տեքստերը, որոնք ուղղակի կամ անուղղակի կերպով գովազդում կամ մասսայականացնում են որոշակի ապրանքներ, ընկերություններ, ծառայություններ, մարդկանց կամ գաղափարներ։ Կարող են լինել կարգախոսներ հեռուստատեսային կամ ռադիոհոլովակների, միջոցառումների, գովազդային հոդվածների համար։
Քոփիռայթինգով զբաղվող մասնագետը կոչվում է քոփիռայթեր.
«Քոփիռայթերը» (copywriter) մեկնաբանվում է որպես «գովազդային և մասսայականացնող տեքստեր գրող» (a writer of advertising or publicity copy)։
«Քոփիռայթինգ» բառը որոշակի կապ ունի «քոփիռայթի» հետ (copyright), որը ևս ունի անգլիական հիմքեր և կազմված է նույն բառարմատից։
Պատմություն
Քոփիռայթինգ կոչվող գործունեությունը գոյություն ունի շատ վաղուց։ Այն ի հայտ է եկել առևտրի հետ միասին, քանի որ վաճառողի խոսքերն արդեն իսկ քոփիռայթինգի արդյունք են։ Խորհրդային տարիներին ստեղծված տարբեր տեքստեր և կարգախոսներ արդիական են նաև մինչ այսօր։
Ուղիղ արձագանքով քոփիռայթինգ
Հիմնականում պահանջված է ուղիղ գովազդում, որը դրդում է համապատասխան գործողությունն անել այստեղ և հիմա (պատվեր, հեռախոսազանգ, մկնիկի կտտոց)։ Այդպիսի տեքստերը դրդում են օգտագործողին անմիջապես գնել որևէ ապրանք կամ օգտվել ծառայությունից։
Գովազդային գործակալության շրջանակներում քոփիռայթերն աշխատում է արտ-տնօրենի հետ։ Նրանց անվանում են կրեատիվ զույգ։
Ուղիղ մարքեթինգի նշանավոր գործիչներից է Ջոն Քեյփլզը (1900-1990)։ Նրա «Գովազդի ստուգված մեթոդներ» (Tested Advertising Methods) գիրքը ԱՄՆ-ում լույս է տեսել 1932 թվականին և իր արդիականության շնորհիվ մի քանի անգամ վերահրատարակվել է։
Այս ոլորտում 20-րդ դարի նշանավոր գործիչներից է Ջոզեֆ Շուգերմանը, ով համարվում է Ամերիկայի ամենաարդյունավետ քոփիռայթերներից մեկը։ Նշանավոր ստեղծագործություններից են «Գովազդային կարգախոսների ստեղծման արվեստ» («Искусство создания рекламных посланий»), «Նշանավոր ամերիկյան քոփիռայթերի տեղեկատու» («Справочник выдающегося американского копирайтера», «The Adweek Copywriting Handbook: The Ultimate Guide to Writing Powerful Advertising and Marketing Copy from One of America’s Top Copywriters»)։
Իմիջային քոփիռայթինգ
Որպես բրենդի տարր`ուղղված է վաճառքի ծավալների ընդլայնմանը։ Այն գնորդի գիտակցության մեջ ամրապնդում է ապրանքանիշի կերպարը կամ պարզապես ապրանքի, ծառայության, ընկերության, անձի կամ գաղափարի համար ստեղծում անհրաժեշտ իմիջ։
Տեղեկատվական քոփիռայթինգ
Ժամանակակից մեկնաբանմամբ քոփիռայթինգ է համարվում նաև կայքի համար տեքստի մուտքագրումը, ինչպես նաև պատվերի համար նախատեսված ցանկացած տեքստը։ Բառի այդպիսի կիրառությունը բառարանում արտացոլված չէ, և նույնիսկ լիարժեք չէ, թեև հաճախ է հանդիպում։
Տեղեկատվական, մասնավորապես web-քոփիռայթինգը նախ և առաջ ենթադրում է գրել բնօրինակ, հեղինակային տեքստեր, նկարագրել որոշակի ապրանքներ կամ ծառայություններ։ Այդ իմաստով այն մի կողմից կապվում է ժուռնալիստիկայի, մյուս կողմից`ուղիղ արձագանքով քոփիռայթինգի հետ։ Ինտերնետային կայքերի համար տեղեկատվական քոփիռայթինգի ևս մեկ առանձնահատկություն է հատուկ բանալի-բառերի կիրառումը, որոնք հեշտացնում են որոնողական համակարգերում դրանց որոնումը։ Այդպիսի տեքստերն ունեն ընդհանուր անուն`SEO-քոփիռայթինգ, որն առաջացել է «SEO — Search Engine Optimization» արտահայտությունից։
Սխալմամբ քոփիռայթինգ կարող են համարվել այն տեքստերը, որոնց տեխնիկական յուրահատկությունը մոտ է 100 %-ին։ Տեխնիկական յուրահատկությունը որոշելու համար օգտագործվում է ավտոմատացված ծրագիր, որը տեքստի առանձին բաժինները համեմատում է համացանցում առկա համանման տեքստի հետ։ Չափման արդյունքը հանդիսանում է տեքստի ընդհանուր ծավալի հետ ընդհանրությունը. որքան շատ են համընկնումները, այնքան մեծ է հավանականությունը, որ տեքստը գրագողության կամ կոմպիլյացիայի արդյունք է։
Քոփիռայթինգ և ռեռայթինգ
Այս երկուսի տարբերությունը տեքստի կառուցվածքի և բովանդակության յուրահատկությունն է։ Փոխառություն թույլատրվում է միայն ցիտում կատարելու կամ որոշակի տերմինաբանություն կիրառելու դեպքում, օրինակ`բժշկական կամ իրավաբանական թեմաներով տեքստերում, որտեղ որոշ հասկացությունների թարգամանությունը թույլատրելի չէ։ Այս կանոնը գործում է քոփիռայթինգի բոլոր տեսակների դեպքում։
Գրականության մեջ
Քոփիռայթեր է աշխատում Վիկտոր Պելևինի պոստմոդեռնիստական «Generation «П» վեպի հերոս Վավիլեն Թաթարսկին։
Գրականություն
Կատեգորիա:Գովազդ Կատեգորիա:Մարքեթինգ
Սիյորա
Սիյորա (Sieuras), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Համայնքի շրջանը Պամեն է։
Համայնքի INSEE կոդ՝ 09294։
Բնակչություն
Համայնքի բնակչությունը 2008 թվականին կազմում էր 80 մարդ։
Տնտեսություն
2007 թվականի տվյալներով 45 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 10-ը անգործունակ (ակտիվության ցուցանիշը 77,8 %, 1999 թվականին եղել է՝ 74,4 %)։ 35 աշխատունակ բնակիչներից 33-ը աշխատում էին (18 տղամարդ և 15 կին), անաշխատանք էին 2-ը (տղամարդ)։ 10 անգործունակ մարդկանցից 3-ը աշակերտներ կամ ուսանողներ են, 4-ը թոշակառու, 3-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Կոտեմ լայնատերև
Կոտեմ լայնատերև, խաչածաղկավորների ընտանիքին պատկանող դեղաբույս։
Նկարագրություն
40-150 սմ բարձրությամբ ճյուղավոր ցողունով, խոշոր, երկարավուն-նշտարաձև, ամբողջաեզր տերևներով, մեղրատու բազմամյա խոտաբույս է։ Արմատամերձ տերևները կոթունավոր են, ցողունայինները՝ նստադիր։ Հուրաններում հավաքված են մանր և սպիտակ ծաղիկները։ Կլորավուն-օվալաձև պտուղները պատիճակներ են ։
Տարածվածություն
Որպես մոլախոտ աճում է լեռնային գոտիների խոնավ վայրերում, գետերի ափերին, աղակալած հողմերում և ցանքսերում։ Տարածված է Տավուշի, Արմավիրի, Շիրակի, Լոռու, Սյունիքի, Արագածոտնի, Գեղարքունիքի, Վայոց ձորի մարզերում և Արցախում ։
Նշանակություն
Բուժական նպատակներով օգտագործում են կանաչ զանգվածը, ծաղիկները, արմատներն ու սերմերը։ Սննդի մեջ կիրառում են երիտասարդ ընձյուղներն ու տերևները ։
Ծանոթագրություններ
Կատեգորիա:Դեղաբույսեր Կատեգորիա:Խոտաբույսեր Կատեգորիա:Մեղրատու բույսեր Կատեգորիա:Ծածկասերմեր Կատեգորիա:Բազմամյա բույսեր Կատեգորիա:Խաչածաղկավորներ Կատեգորիա:1753 թվականին նկարագրված բույսեր
TRAPPIST-1
TRAPPIST-1, հայտնի է նաև որպես 2MASS J23062928-0502285, գերսառը թզուկ աստղ, որը գտնվում է Երկրից մոտավորապես 39 լուսային տարի հեռավորության վրա Ջրհոսի համաստեղությունում ։
Բելգիայում Լիեժի համալսարանի տեխնոլոգիաների և աստղաֆիզիկայի հետազոտությունների ինստիտուտից Միշել Գիլոնի ղեկավարած խումբը հայտնաբերել է մոլորակները՝ օգտագործելով տարանցիկ մոլորակների ու պլանետեզեմալների փոքր աստղադիտակով (Transiting Planets and Planetesimals Small Telescope - TRAPPIST) տարանցիկ լուսաչափություն Չիլիի Լա Սիլլա աստղադիտարանում ։
Ռուսաստանը Եվրատեսիլ երգի մրցույթում
Առաջին անգամ Ռուսաստանը հայտարարել է իր մասնակցությունն մրցույթին 1994 թվականին։
Թերճիլ (գետակ)
Թերճիլ, գետակ ներկայիս Թուրքիայում (Հայկական լեռնաշխարհում), Տիգրիսի ավազանում, նրա Արղնի վտակի օժանդակը։ Այս ձևով գործածական է արևմտահայերենում ։
Ծանոթագրություններ
Կատեգորիա:Թուրքիայի գետեր
Արթուր Գևորգյան (ֆուտբոլիստ)
Անձնական կյանք
Արթուր Գևորգյանը ծնվել է 1984 թվականի նոյեմբերի 22-ին Թուրքմենական ԽՍՀ Աշխաբադ քաղաքում։ Աշխաբադի «Նիսա» ֆուտբոլային ակումբի շրջանավարտ։ Առաջին մարզիչը եղել է Բորիս Գրիգորյանցը։ Ամուսնացած է, ունի 2 երեխա։
Կենսագրություն և գործունեություն
2004-ից 2005 թվականներին հանդես է եկել թուրքմենական «Շագադամ»-ի կազմում։ 17 խաղում խփել է 2 գոլ։ 2005 թվականին տեղափոխվել է ղազախական «Եսիլ-Բոգատիր» ֆուտբոլային ակումբ, որտեղ 12 խաղում իր անվան տակ գրանցել է 1 գոլ։ Ակումբի կազմում հանդես է եկել մինչև 2006 թվականը ։
2006 թվականին վերադառնում է Թուրքմենստան և հանդես գալիս մայրաքաղաքային ակումբի՝ «Աշխաբադ»-ի կազմում։ Այստեղ հանդես եկավ 23 խաղում և խփեց 8 գնդակ։ Ակումբի կազմի մեջ մնաց մինչև 2007 թվականը։ 2007 թվականին տեղափոխվեց ուզբեկական «Շուրթան» ֆուտբուլային ակումբ։ Հենց այդ տարի էլ առաջին անգամ հանդես եկավ Թուրքմենստանի ազգային հավաքականի կազմում։ «Շուրթան»ի կազմում մինչև 2010 թվականը մասնակցել է 95 խաղի և դարձել 24 գոլի հեղինակ։ 2010-2011 թվականներին հանդես է եկել տաշքենդական Պախտակորում, որի կազմում անցկացրած 23 խաղում խփել է 2 գոլ։
2011 թվականից հանդես է գալիս կարշիական «Նասաֆ»-ի կազմում։ Հենց այդ տարի էլ ակումբի հետ նվաճում է արծաթե մեդալներ Ուզբեկստանի ֆուտբոլի առաջնությունում և դուրս է գալիս եզրափակիչ Ուզբեկստանի գավաթի խաղարկությունում։ Դառնում ԱՖԿ գավաթակիր և ձեռք է բերում «ԱՖԿ գավաթի ամենաարժեքավոր ֆուտբոլիստ» տիտղոսը ։ 2013 թվականին դառնում է Ուզբեկստանի ֆուտբոլի առաջնության բրոնզե մեդալակիր։ Այս մրցաշրջանում ռմբարկուների ցուցակում զբաղեցնում է երկրորդ հորիզոնականը՝ իր անվան դիմաց ունենալով 18 գնդակ, ինչպես նաև կոչվում է ակումբի լավագույն լեգեոներ և ամբողջ առաջնության ամենաարժեքավոր ֆուտբոլիստ ։ 2014 թվականի ապրիլի 26 ին Մաշալի դեմ կայանալիք խաղում դառնում է Հեթ-տրիկի հեղինակ։ 2014 թվականին դառնում է Ուզբեկստանի ֆուտբոլի առաջնութան բրոնզե մեդալակիր և լավագույն ռմբարկու՝ 18 գնդակով ։ Այնուհետև, լինելով ակումբի լավագույն խաղացողներից մեկը, կրում է պատվավոր ավագի թևկապը։ 2016 թվականի հուլիսին արդեն տարածվել էր նրա տաշքենդական «Լոկոմոտիվ» տեղափոխության լուրը ։ 2018 թվականի մայիսի 22 ին, մայրաքաղաքի «Լոկոմոտիվի» դեմ կայացած խաղում, խփել է իր արտասահմանյան կարիերայի 125-րդ գոլը ։
Ծանոթագրություններ
Կատեգորիա:Նոյեմբերի 22 ծնունդներ Կատեգորիա:1984 ծնունդներ Կատեգորիա:Աշխաբադ քաղաքում ծնվածներ Կատեգորիա:Ֆուտբոլիստներ այբբենական կարգով Կատեգորիա:Հայ ֆուտբոլիստներ Կատեգորիա:Ֆուտբոլի հարձակվողներ
Բուրջ Համուդ
Բուրջ Համուդ (برج حموﺪ, քաղաք և մունիցիպալ շրջան Լիբանանում, գտնվում է Բեյրութից հյուսիս-արևելք, Մաթնի շրջանում, կազմվում է Մեծ Բեյրութի մաս։ Քաղաքը համարվում է բնակելի, արդյունաբերական և առևտրային տարածք, համարվում է Մերձավոր Արևելքի ամենախիտ բնակեցված վայրերից մեկը, բնակչության մեծամասնությունը հայեր են ։
Պատմություն
Բուրջ Համուդը հիմնադրվել է 1915 թվականին Հայոց ցեղասպանությունից փրկվածների կողմից և զարգացել է 1930-ական թվականների, երբ հիվանդ և ուժասպառ հայերը, որոնք փրկվել էին Դեր Զորի մահվան երթից, Օսմանյան կայսրության անկումից հետո հասել են Բեյրութ։ Նրանց իրավունք է տրվել խրճիթներ կառուցել Բեյրութում՝ գետի աջ ափին, որն իրենից ճահճոտ տարածք էր ներկայացնում։ Հետո հայերին արտոնեցին տներ և շենքեր կառուցել, որոնք առ այսօր էլ կանգուն են։ 1952 թվականին Բուրջ Համուդն ունենում է իր քաղաքապետարանը և այժմ Հյուսիսային Մաթնի քաղաքապետարանների խմբի անդամ է ։
Բուրջ Համուդ քաղաքի և քաղաքապետարանի հիմնադիրն է Հայ Կաթողիկե եկեղեցու հայրերից Հայր Պողոս Արիսը, որը նպաստել է լիբանանահայ կենտրոնի հիմնադրմանը, ինչպես նաև երկար տարիներ ստանձնել է քաղաքապետի պաշտոնը։ Քաղաքապետարանը Բուրջ Համուդի կենտրոնական թաղամասերից մեկը կոչել է իր անունով՝ իրենց երախտագիտությունը հայտնելով մեծ ներդրումների, քաղաքի հիմնադրման և կառուցման համար։
Հիմնադրումից հետո Բուրջ Համուդը մրցակցության կենտրոն է դարձել Հայ Հեղափոխական Դաշնակցության և Սոցյալ Դեմոկրատ Հնչակյան Կուսակցության համար, որոնք փորձում են իրենց իշխանությունը հաստատել այս քաղաքում ։ Սա հանգեցնում է զանազան կռիվների և ահաբեկումների, որոնք ճնշում են լիբանանահայերին։ Այս վիճակը իր գագաթնակետին է հասնում Լիբանանի 1958 թվականի ճգնաժամի ընթացքում, երբ այս երկու կուսակցությունները և իրենց համակիրները բաժանվում են Հայ Առաքելական Եկեղեցու կաթողիկոսի ընտրության ժամանակ։ Սակայն, աղանդավորական շարժումների աճի պատճառով լիբանանահայերը սկսում են ավելի սերտորեն շփվել միմյանց հետ և 1972 թվականին Հնչակյան կուսակցությունը համաձայնություն է ստորագրում Դաշնակցության հետ։
Քաղաքացիական պատերազմ (1975-1990)
Լիբանանի քաղաքացիական պատերազմը վախ է առաջացնում Բեյրութի հայ համայնքի համար։ Այս դժվարին պայմաններում հայերը միասնականության կարիք ունենալով՝ համախմբվում են Բուրջ Համուդում։ Հայերը արդեն իրենց գոյությունը փաստում են իրենց մշակութային կենտրոններով, դպրոցներով և եկեղեցիներով։
Լիբանանի քաղաքացիական պատերազմի ժամանակ մեծաթիվ հայ երիտասարդներ զենք են բռնում՝ Բուրջ Համուդի պաշտպանության համար։ Սակայն, Հայ Հեղափոխական Դաշնակցությունը փորձում է չեզոք մնալ։ Հայկական ուժերի չեզոքության պատճառով, մարունի համայնքի զինյալ խմբավորումները Բուրջ Համուդի բնակիչներին ճնշման տակ են պահում՝ հարձակվելով նույնիսկ Բուրջ Համուդի վրա։
2006 թվականի լիբանանաիսրայելականլ պայքար
2006 թվականին լիբանանաիսրայելական պայքարի ժամանակ, գաղթականները տեղավորվում են Բուրջ Համուդի եկեղեցիներում, դպրոցներում և այլ կենտրոններում, որտեղ նրանց կերակուր և ապաստան են տալիս։ Պայքարից հետո Թուրքիան խոստանում է զորք ուղարկել Լիբանան, մաս կազմել Միացյալ ազգերի կազմակերպության ժամանակավոր ուժերի։ Հայերի մեծամասնությունը մերժում է թուրքական այս ծրագիրը և Բուրջ Համուդում ցույցեր են տեղի ունենում Թուրքիայի ուժերի դեմ։
Աշխարհագրություն
Տների և շենքերի մեծ մասը կառուցվել է 1930 և 1970-ական թվականներին։ Դրանք սովորաբար երկհարկանի են, տախտակաշեն պատշգամբներով, փողոցները նեղլիկ են։ Առևտրական գործերի մեծ մասը տեղի են ունենում այդ թաղերում։ Հակառակ բնապահպանական հարցերի՝ այն աշխույժ և առևտրական շրջան է։ Այնտեղ են խաչվում շատ ճանապարհներ, տարածքի մեջ է ներառվում նաև Միջերկրական ծովի մի քանի հեկտար տարածք։ Բուրջ Համուդն ունի բազմաթիվ եկեղեցիներ, դպրոցներ, մշակութային կենտրոններ, հաստատություններ, որոնք գտնվում են նրա մերձակայքում։
Մարզեր
Բուրջ Համուդը բաժնված է յոթ մեծ մարզի՝ Տորա, Նապաա, Նահր, Սատր, Անպարի, Մար Տումեթ, Ղիլան։
Տորան առևտրական մեծ շրջան է, որը կառավարվում է Բուրջ Համուդի քաղաքապետարանի կողմից, ունի մեծ արտադրական հատված։ Տորան ընդհանրապես քրիստոնեական արվարձան է, բայց տարբեր համայնքի լիբանանցիներ են ապրում այնտեղ։ Օտար աշխատողներ, ինչպես եգիպտացիներ, շրիլանկացիներ նաև որպես վարձու աշխատողներ։
Նապաան առևտրական արվարձան է, Միջին Արևելքի ամենահոծ բնակչություն ունեցող շրջաններից է։ Նապաան կառավարվում է Բուրջ Համուդի քաղաքապետարանի կողմից, սահմանակից շրջանն է Սինն Ըլ Ֆիլը։ Այն Բուրջ Համուդի բուն իսլամական հատվածն է, մեծ մասամբ բնակեցված է շիա համայնքի ներկայացուցիչներով կան նաև հայեր։ Սակայն Լիբանանի քաղաքացիական պատերազմի պատճառով բնակիչների փոփոխություններ են տեղի ունեցել։ Այժմ այդտեղ ապրում են մեծաթիվ օտարականներ, սիրիացիներ, եգիպտացիներ, ասիացիներ և աֆրիկացիներ, որոնք հիմնականում տներում վարձու աշխատողներ են։
Նահրը Բեյրութի ամենամոտիկ շրջանն է և գտնվում է Բեյրութի Գետի ափին, որը բաժանում է Բուրջ Համուդը և Բեյրութը։ Այստեղից կարելի է գնալ մայրաքաղաք երկու մայր կամուրջներով։
Ղիլան տտնվում է Բուրջ Համուդի արևելքում։ Ի տարբերություն մյուս շրջանների՝ այն գտնվում է ավելի բարձրադիր գոտում։ Այնտեղ առաջին անգամ բնակվել են 1861 թվականին, Աբու Աբդալլահ ընտանիքին կողմից։
Հայերի ներկայությունը
Բուրջ Համուդի շատ թաղեր կոչվում են հայկական քաղաքների անունով, ինչպես՝ Երևան և գետերի անունով՝ Արաքս։ Մի շարք թաղեր կոչվում են ներկա Հայաստանի քաղաքների անուններով, թրքահայաստանի, ինչպես՝ Մարաշ, Սիս, Ադանա, Արագած, Կիլիկիա և այլն։ Նրանցից շատերը հիշեցնում են նախահայրերի բնակավայրերը և Կիլիկիան, որտեղից եկել են լիբանանահայերի մեծամասնությունը։
Ժողովրդագրություն
Բուրջ Համուդն ունի 150․000 բնակիչ, տարածքը կազմում է 2,5 կմ², Միջին Արևելքի ամենախիտ բնակչություն ունեցող շրջաններից մեկն է։ Բնակչության մեծամասնությունը հայեր են, բայց բնակվում են նաև լիբանանցի շիա իսլամներ, լիբանանցի քրիստոնեաներ ու պաղեստինցիներ, ասիացիներ, աֆրիկացիներ, սիրիացի և իրաքցի գաղթականներ, որոնք տարբեր դավանանքների կրողներ են։
Լիբանանահայերը խոսում են արևմտահայերեն։ Բուրջ Համուդն ունի բազմաթիվ հայկական վարժարաններ և սփյուռքի ամենահայտնի օրաթերթի՝ Ազդակի կենտրոնն է։ Բուրջ Համուդն ունի 24 ժամյա ռադիոկայան՝ Վանա Ձայնը։
Բառլի (Սոմի գավառ)
Բառլի (Barly), համայնք Ֆրանսիայի Պիկարդիա մարզի Սոմ գավառում ։
Բուրջ Համուդ
Ժողովրդագրություն
Հայ քրիստոնյա դավանանքներն են Հայ առաքելականները, Հայ կաթոլիկները ու Հայ ավետարանականները։
Բառլի (Սոմի գավառ)
Բնակչությունը 2010 թվականի դրությամբ կազմում է 167 մարդ, բնակչության խտությունը` 14.35 մարդ/կմ²։ Բնակավայրը զբաղեցնում է 11.64 կմ² տարածք։
Բուրջ Համուդ
Ժողովրդագրություն
Այդ կուսակցություններն ու եկեղեցական դավանանքներն ունեն իրենց հաստատությունները, ակումբները, եկեղեցիները և դպրոցները։ Ներկայումս Բուրջ Համուդի քաղաքապետն է Մարտիկ Պողոսյանը։
Բառլի (Սոմի գավառ)
Աշխարհագրություն
Գտնվում է Փարիզ քաղաքից 150 կմ հյուսիս, Ամյեն քաղաքից 34 կմ հյուսիս։
Բուրջ Համուդ
Տնտեսություն
Բուրջ Համուդը ձեռագործ աշխատանքների, գոհարեղենագործության և կաշեգործության կենտրոն է։ Այն Լիբանանի կարևորագույն առևտրի կենտրոններից է։
Բառլի (Սոմի գավառ)
Տնտեսություն
2010 թվականին կար 107 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 39։ Ակտիվության ցուցանիշը կազմում է 63,6 %։ 68 աշխատունակ մարդկանցից աշխատել է 57 անձ (34 տղամարդ և 23 կին)։ Գործազուրկ են եղել 11 անձ (6 տղամարդ և 5 կին)։ 39 անաշխատունակներից 8 եղել են աշակերտներ կամ ուսանողներ, 18-ը` թոշակառուներ, իսկ 13-ը չեն աշխատել տարբեր պատճառներով ։
Բուրջ Համուդ
Դպրոցներ
Բուրջ Համուդում է գտնվում նաև հայ թերաճ մանուկների Զվարթնոց կենտրոնը։
Բառլի (Սոմի գավառ)
Ծանոթագրություններ
Կատեգորիա:Ֆրանսիայի բնակավայրեր
Բուրջ Համուդ
Կրոն
Այլ դավանանք կրողներն էլ ունեն իրենց եկեղեցիները ինչպես մարունիները, հույն ուղղափառներն ու հույն կաթոլիկեները։
Մարզական
Բուրջ Համուդն ունի քաղաքապետարանի ֆուտբոլի դաշտ, որը կարող է ընդունել 10500 հանդիսատես։
Արտաքին հղումներ
Կատեգորիա:Լիբանանի քաղաքներ Կատեգորիա:Լիբանանահայ հասարակություն Կատեգորիա:1952 թվականին հիմնադրված բնակավայրեր
Թաթլո աղբյուր
Թաթլո աղբյուր, աղբյուր Մեծ Հայքի Այրարատ աշխարհի Գաբեղյանք գավառում, Թաթլո վանքի մոտ ։
Ծանոթագրություններ
Կատեգորիա:Աղբյուրներ
Դարակ (գետակ)
Դարակ, գետակ Արաքսի ավազանում, նրա աջակողմյան վտակ Դեղին գետի վերին հոսանքի աջ օժանդակը։ Գետաբերանի շրջակայքում կա 6 փոքրիկ լճակ ։
Ծանոթագրություններ
Կատեգորիա:Արաքսի ավազանի գետեր Կատեգորիա:Թուրքիայի գետեր Կատեգորիա:Իգդիրի մարզ
Վիգեն Աբրահամյանցի սպանություն
Վիգեն Ռաֆայելի Աբրահամյանց (Աբրահամյան) (Օգոստոսի 11, 1989, Բաքու - ապրիլի 22, 2006, Մոսկվա), հայ դեռահաս, որը սպանվել է Մոսկվայում ռուս նեոնացիստների կողմից։ Նրա սպանությունը ռեզոնանսային բնույթ ստացավ։
Դենիս Կուլագինի մեղադրանքը
Սպանությունից անմիջապես հետո լրատվամիջոցները տարածեցին տեղեկություն, թե Վիգենին սպանել են նացիստ սքինհեդները։ Սակայն դրանից հետո հետաքննությունը հայտարարեց, որ սպանության մեջ մեղավոր է իր մեղքը խոստովանած Մոսկվայի դպրոցի 16-ամյա աշակերտ Դենիս Կուլագինը։ Վիճաբանությունը իբր ծագել է Ժաննա անունով մի աղջկա պատճառով, ում Վիգենն իբր կոպիտ վիրավորել է, որից հետո Դենիսը դանակով հարվածել է նրան։ Ըստ հետաքննության, սպանության օրը՝ ապրիլի 22-ին, Դենիս Կուլագինը և Վիգեն Աբրամյանցը պատահաբար հայտնվել են « Սպարտակի» և «Լոկոմոտիվի» ֆուտբոլասերների միևնույն խմբում, ովքեր փնտրում էին «ԲԿՄԱ»-ի երկրպագուներին։ Երիտասարդներն իրար չէին ճանաչում, սակայն երկրպագուների մեջ ընդհանուր ընկերներ ունեին, ովքեր նրանց կանչեցին մետրոյի Պուշկինսկայա կայարանի հարթակ, որտեղ նշանակված էր հանդիպման վայրը։ Սքինհեդների մասին պնդումները հայտարարվել են գեղարվեստական։
Սակայն, կարճ ժամանակ անց Դենիսը հայտարարեց, որ իր խոստովանությունը չեղյալ է, և մամուլում հայտնվել են Դենիսի մոր՝ Օլգա Կուլագինայի և նրա ընկերուհու՝ Ժաննայի հայտարարությունները, ում պատճառով, ըստ հետաքննության, կոնֆլիկտ է առաջացել։ Ըստ Դենիսի մոր հայտարարության  Դենիսն ու Ժաննան իսկապես հավաքվել էին, որպեսզի դիտեն Սպարտակի և Լոկոմոտիվի երկրպագուների մենամարտը։ Իրենց հետ էր նաև Վիգենը, որպես իրենց ընկերների ընկեր։ Ընդհանուր առմամբ այնտեղ եղել է 12 մարդ։ Նրանցից երկուսը ոստիկանության դպրոցի կուրսանտ էին՝ Ղազարը և Վիգենը, ժամը մոտ 16։45-ին բարձրացել են ծխելու, բայց հետո շտապ շարժասանդուղքով իջան և վազեցին իրենց ընկերների մոտ, - «Մեր հետևից գալիս են կամ հետևում են մեզ», - բառերով։ Դրանից անմիջապես հետո նրանց վրա հարձակվել են կաշվե բաճկոններով սափրված գլուխներով մի խումբ երիտասարդներ, որոնք սկսել են ծեծել նրանց։ Հարձակվողներից մեկի ձեռքին դանակ տեսնելով Դենիսը բռնել է Ժաննային ու նրա հետ նետվել դեպի վագոն։ Հասնելով հաջորդ կայարան (« Բարիկադնայա), նրանք այլ գնացք նստեցին, վերադարձան «Պուշկինսկայա», մոտեցան ոստիկաններին և պատմեցին հարձակվողների մասին։ Արդյունքում Դենիսը հայտնվեց ոստիկանությունում, որտեղ նրան մեղադրեցին սպանության մեջ։ Նա հարցաքննվել է 4 ժամ (օրենքին հակառակ) չափահասների բացակայությամբ։ Ժամանող մոր՝ Օլգա Կուլագինային ասվել է. «Դենիսը 15 տարով բանտ է նստելու էթնիկական հողի վրա սպանության կամ անձնական թշնամանքից դրդված սպանության համար՝ աղջկա պատիվը պաշտպանելու համար։ "Սիրո եռանկյունում" սպանության համար քննիչը խոստացել է «պայմանական» կամ աննշան ժամկետ նշանակել։ Եվ նա խնդրեց, որ նրանք խոստովանություն գրեն։ Ընդ որում, ընդամենը հինգ րոպե է տրվել մտորումների համար»։ Մոր պնդմամբ Դենիսը ստորագրել է խոստովանական ցուցմունքը, սակայն տուն վերադառնալուց և փաստաբանների հետ խորհրդակցելուց հետո Կուլագինան հասկացել է, որ ինքը կոտրել է իր որդու կյանքը  ։
Ժաննա Նեֆյոդովայի մոր պատմածի համաձայն, ըստ աղջկա խոսքերի՝ Ժաննան և նրա ընկերները « խմբով կանգնած են եղել հարթակի վրա՝ ինչ-որ մեկին սպասելով։ Ժաննան և Դենիսը համբուրվեցին։ Հանկարծ սև բաճկոններով մի քանի տղա շրջապատեցին նրանց։ Նրանցից մեկը՝ սափրված, այծամորուքով, մտավ նրանց շրջանակը և անմիջապես գնաց Վահանի մոտ։ Դենիսը, զգալով, որ ինչ-որ բան է լինելու, արագ դուրս մղեց Ժաննային շրջանից և շշնջաց՝ «վազիր»: Վերջինն, ինչը նա տեսավ, եղել է սափրագլուխի ձեռքի դանակն էր: Նա չի տեսել թե ինչպես են դանակահարել Վիգենին։ Այդ սևազգեստ տղաները վազեցին և ճանապարհին հարվածեցին Ժաննային: Այսօր շտապօգնության բաժանմունքում լուսանկարել ենք կապտուկները։ Նա նաև հիշում է, թե ինչպես էր ինչ-որ տղամարդ ծնկած բռնել գունատ Վիգենին՝ փորձելով նրան կյանքի կոչել։ Հաջորդ առավոտյան մեր տուն մի քննիչ եկավ ու Ժաննային երկար հարցաքննեց։ Իսկ կիրակի օրվա գիշերը քաղաքացիական հագուստով վեց ոստիկաններ ներխուժեցին մեր սենյակ և խուզարկեցին մեզ։ Նրանք փնտրում էին Դենիսի դանակը։ Բայց, իհարկե, չգտան։ Աղջիկս ինձ ասաց, որ Վիգենն իրեն չի վիրավորել։ Նա ընդհանրապես ոչ մի բառ չասաց։ Միայն ժպտում էր» ։
Հետաքննության ներկայացուցիչները կտրականապես մերժել են այս վարկածը։ Մոսկվայի ՆԳ գլխավոր տնօրինության տեղեկատվության և հասարակայնության հետ կապերի վարչության պետի տեղակալի խոսքով՝ ծեծկռտուքի ընթացքում բացի Վիգենից այլ վիրավորներ չեն եղել։ «Հիմա միայն խոսակցություններ են պտտվում, որ սափրագլուխները դուրս են թռել գնացքից և հարձակվել են հայ դեռահասի վրա։ Կուլագինի մայրը պնդել է, որ իր որդին ցուցմունք է տվել հարկադրանքի տակ, քանի որ ոստիկանությունը նրան այլընտրանք չի թողել։ Այս ամենը կատարյալ անհեթեթություն է» ։
2006 թվականի ապրիլի 25 - Մոսկվայի Չերյոմուշկինսկի դատարանը երկարացրեց Դենիսի կալանքը, սակայն ապրիլի 28-ին նա ազատ արձակվեց ապացույցների բացակայության հետևանքով ։ Վիգենի ծնողները, ինչպես նաև ընդհանրապես Մոսկվայի հայ համայնքի ներկայացուցիչները սկզբում չէին հավատում Դենիսի մեղավորությանը` պնդելով, որ սպանությունը տեղի է ունեցել էթնիկական հողի վրա։ Սպանությունից կարճ ժամանակ անց հարյուրից ավելի հայեր կազմակերպեցին չարտոնված հանրահավաք՝ արգելափակելով երթևեկությունը Նովի Արբատում ՝ պահանջելով գտնել սքինհեդների հետքեր ։ Սպանությից քառասուն օր անց Դենիսը և նրա մայրը ներկա էին Վիգենի հոգեհանգստին և ջերմ էին ընդունված սպանվածի ընտանիքի կողմից ։
Արձագանք
2006 թվականի ապրիլի 29-ին Ֆրանսիայի դեսպանը Ռուսաստանում ցավակցանք հայտնեց Վիգենի ընտանիքի անդամներին ։
Ռուսաստանի հայկական համայնքը սկսեց այսպիսի դեպքերը ցուցադրել լրատվամիջոցների օգնությամբ և սքինհեդների խմբավորումների դեմ պայքար առաջացավ։
Արտաքին հղումներ
Կատեգորիա:Մոսկվա քաղաքում մահացածներ Կատեգորիա:2006 մահեր Կատեգորիա:Ապրիլի 22 մահեր Կատեգորիա:Բաքու քաղաքում ծնվածներ Կատեգորիա:1989 ծնունդներ Կատեգորիա:Օգոստոսի 11 ծնունդներ
Սյուզան (Արյեժի գավառ)
Սյուզան (Suzan), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09304։
Բնակչություն
Համայնքի բնակչությունը 2008 թվականին կազմում էր 22 մարդ։
Տնտեսություն
2007 թվականի տվյալներով 11 աշխատունակ տարիքի մարդկանցից (15-64 տարեկան) 8-ը տնտեսապես ակտիվ էին, 3-ը անգործունակ (ակտիվության ցուցանիշը 72,7 %, 1999 թվականին եղել է՝ 72,7 %)։ 8 աշխատունակ բնակիչներից 6-ը աշխատում էին (5 տղամարդ և 1 կին), անաշխատանք էին 2-ը (տղամարդ)։ 3 անգործունակ մարդկանցից 1-ը թոշակառու, 2-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ուրվականի պատմություն
«Ուրվականի պատմություն» (A Ghost Story), ֆանտաստիկ գեղարվեստական ֆիլմ, որի սցենարի հեղինակն ու ռեժիսորը Դևիդ Լոուրին է, իսկ գլխավոր դերերում հանդես են գալիս Քեյսի Աֆլեքն ու Մառա Ռունին։
Ֆիլմի համաշխարհային պրեմիերան կայացել է 2017 թվականի հունվարի 22-ին «Սանդենս» կինոփառատոնում։ Միացյալ Նահանգներում այն վարձույթի է հանվել նույն թվականի հուլիսի 7-ին։
Սյուժե
Մի տղամարդ (Քեյսի Աֆլեք) իր սիրելիի հետ ապրում է ոչ մեծ, մեկուսի տանը։ Նրանք ապագայի պլաններ են կազմում, երազում են և պարզապես սիրում, սակայն մի անգամ տեղի է ունենում սարսափելի ավտովթար, որի արդյունքում հերոսը զոհվում է։ Նրա կինը (Մառա Ռունի) ծանր է տանում այդ կորուստը, չի գտնում իր տեղն ու կարոտում է նրան, ում հետ ինքն այնքան երջանիկ էր։ Նա չի էլ կռահում, որ թեև իր սիրելիի կյանքը հանկարծակի ընդհատվել է, բայց նա չի լքել այս աշխարհը։ Տղամարդը չափազանց շատ է կապված իր կնոջ ու տան հետ, այդ պատճառով էլ մնում է այս աշխարհում՝ դառնալով ուրվական, որը անմասնակից կերպով կողքից դիտում է կատարվող դեպքերը։
Հերոսն ականատես է լինում, թե ինչպես է տառապում իր կինը, ինչից հետո առաջ է շարժվում, հանդիպում նոր տղամարդու և հեռանում այդ տնից, որտեղ նրանք անցկացրել էին երջանիկ օրեր։ Ուրվականը մնում է այնտեղ՝ չունենալով հեռանալու ոչ մի հնարավորություն։ Տանը բնակություն են հաստատում նոր մարդիկ, ուրվականի աչքերի առաջ ծավալվում են նոր պատմություններ։ Օր օրի նա ստիպված է դիտել, թե ինչպես են տանը զարգանում օտարների ճակատագրերը։ Մարդիկ ուրախանում են, սիրում, տառապում ու երազում, իսկ ուրվականը լուռ հետևում է նոր բնակիչներին՝ երբեմն նրանց վախեցնելով ճռռոցով կամ քաոս առաջացնելով։
Նկարահանումներ
Ֆիլմը նկարահանվել է 2016 թվականի ամռանը լիակատար գաղտնիության պայմաններում ։
Քննադատություն
Ֆիլմը բարձր է գնահատվել կինոքննադատների կողմից։ Rotten Tomatoes կայքում այն ունի 91 % վարկանիշ 201 գրախոսությունների հիման վրա՝ 10 հնարավորից 7,9 միավորով ։ Metacritic կայքում ֆիլմն ունի 100 հնարավորից 84 միավոր՝ քննադատների 46 գրախոսությունների հիման վրա, ինչը համապատասխանում է «համընդհանուր ճանաչում» կարգավիճակին ։ Ֆիլմերի տվյալների IMDb խոշորագույն բազայում «Ուրվականի պատմությունն» ունի հաճախորդների միջին ցուցանիշ 10-ից 7,1 միավորով (11 644 ձայն) ։
Վարձույթ
Ֆիլմի համաշխարհային պրեմիերան կայացել է 2017 թվականի հունվարի 22-ին Սանդենս կինոփառատոնում ։ Միացյալ Նահանգներում այն էկրան է բարձրացել նույն թվականի հուլիսի 7-ին R տարիքային սահմանափակմամբ։ Լոս Անջելեսի և Նյու Յորքի չորս կինոթատրոններում առաջին շաբաթավերջում ֆիլմի եկամուտը կազմել է 108,067 դոլար ։ Ֆիլմի թողարկումը DVD և Blu-ray ձևաչափերով կայացել է 2017 հոկտեմբերի 3-ին, իսկ iTunes կայքում այն հասանելի է 2017 թվականի սեպտեմբերի 19-ից ։
Ծանոթագրություններ
Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ֆիլմեր մահվան մասին
Վեսնա Ռոժիչ
Վեսնա Ռոժիչ (Vesna Rožič, ), սլովենացի շախմատիստ, կանանց միջազգային վարպետ (2006)։
Կենսագրություն
Սլովենիայի կրկնակի չեմպիոն (2007 և 2010 թվականներին, 1-2 տեղերն է կիսել Ինդիրա Բայթի հետ՝ նրանից առաջ անցնելով լրացուցիչ ցուցիչներով) ։ 2005 թվականի Սլովենիայի առաջնության բրոնզե մեդալակիր ։
Սլովենիայի հավաքականի կազմում մասնակցել է չորս շախմատային օլիմպիադաների (2002, 2008, 2010 և 2012 թվականներին, 2002 թվականին հանդես է եկել 2–րդ հավաքականի կազմում, առաջին տախտակի մոտ), չորս Եվրոպայի թիմային առաջնությունների (2005, 2007, 2009 և 2011 թվականներին) , Միտրոպի գավաթների՝ 2005, 2006, 2007 և 2009 թվականներին (հավաքականը հաղթել է  2005, 2006 և 2009 թվականների մրցախաղերում և դարձել է 2007 թվականի մրցաշարի արծաթե մեդալակիր)    , չորս Եվրոպայի պատանեկան թիմային առաջնությունների (2001-2004 թվականներին՝ մինչև 18 տարեկան կատեգորիայում) , մի շարք միջազգային մրցախաղերի  ։
Միջերկրածովյան երկրների առաջնության կանանց մրցաշարի հաղթող (Ելենա Տիտովա-Բորիչի դեմ մրցախաղում հաղթել է) ։
Եվրոպայի և աշխարհի պատանեկան և երիտասարդական առաջնությունների տարբեր տարիքային կատեգորիաների մասնակից է (լավագույն արդյունք՝ կիսել է 2-4 տեղերը 2005 թվականին Եվրոպայի պատանեկան առաջնությունում՝ մինչև 18 տարեկան կատեգորիայում)        ։
Մահացել է 26 տարեկանում, քաղցկեղից։
Ծանոթագրություններ
Կատեգորիա:Շախմատային օլիմպիադաների մասնակիցներ Կատեգորիա:Շախմատիստներ Կատեգորիա:Շախմատիստներ այբբենական կարգով Կատեգորիա:Քաղցկեղից մահացածներ
Եդդիբուլաղի լեռներ
Եդդիբուլաղ, լեռներ Հայկական լեռնաշխարհում, Զագրոշի լեռնաշղթայում, Դիլման գյուղաքաղաքից մոտ 24 կմ հյուսիս-արևմուտք ։
Օպերա (տորթ)
Օպերա (gâteau opéra), ֆրանսիական տորթ։ Պատրաստված է նշային բիսկվիթի շերտերից(ֆրանսերենում հայտնի է որպես Joconde)՝ ներծծված սուրճի օշարակով, գանաշի միջուկով և սուրճի (կամ Grand Marnier լիկյորի) կրեմով և ծածակված է շոկոլադե գլազուրով
Ըստ «Larousse gastronomique» գաստրոնոմիական հանրագիտարանի՝ «Opéra gâteau-ն մանրացված նուշ և սուրճ պարունակող բիսկվիթ է՝ շոկոլադե միջուկով և գլազուրով» ։
Ծագում
Տորթը մասսայականացվել է ֆրանսիական pâtisserie Դալլոո տան կողմից, բայց նրա հստակ ծագումն անհայտ է։ Դրա ստեղծման հավակնորդներից մեկը Սիրիաք Գավիլլոնն է, ով այն ստեղծել է 1952 թվականին Լա-Մազոնե Դալլոոյում, որտեղ էլ այն անվանվել է «Օպերա» (L’ Opera)՝ ի պատիվ Ֆրանսիական ազգային օպերայի ։
Ֆրանսիացի խոհարար, հրուշակագործ Գաստոն Լենոտրը (1920 - 2009 թթ.) ևս հայտարարել է, որ ինքն է պատիվ ունեցել 1960 թվականին ստեղծելու այդ աղանդերը, չնայած Լե-Գաուլուայի 1899 թվականի գովազդն առաջարկում է "gâteau opéra" :
Իսկ մեկ այլ վարկածի համաձայն՝ տորթն ստեղծվել է ֆրանսիացի հրուշակագործ Լուի Կլիշիի կողմից և ներկայացվել է 1906 թվականին՝ Փարիզի ցուցահանդեսի ժամանակ։ «Օպերա»-ն Կլիշիի հրուշակարանի ֆիրմային աղանդերն էր։
Արտաքին հղումներ
Կատեգորիա:Տորթեր Կատեգորիա:Ֆրանսիական խոհանոց
Լեմմոն լեռան աստղադիտարան
Լեմմոն լեռան աստղադիտարան, ԱՄՆ֊ի Արիզոնա նահանգի Թուսոն քաղաքից հյուսիս֊արևելք ձգվող Սանտա Կատալինա լեռնաշղթայի Լեմմոն լեռան վրա գտնվող աստղադիտարան։ Տարածքը օգտագործվում է ԱՄՆ-ի Անտառային պահպանման ծառայության կողմից տրամադրված հատուկ թույլտվությամբ և ունի ինքնուրույն օգտագործման մի քանի հեռադիտակ։
Պատմություն
Տեղանքն առաջին անգամ սկսել է օգտագործվել 1954 թվականին՝ որպես Լեմմոն լեռան օդային կայան, որ տեղորոշում էր ռադիոսարքեր «Օդային պաշտպանության ծառայության» ենթակայության տակ։ 1970 թվականին կայանը փոխանցվում է Արիզոնայի համալսարանի Ստյուարդ աստղադիտարանին և վերափոխվում ինֆրակարմիր աստղագիտություն ուսումնասիրող աստղադիտարանի ։
Թախթգոմ (գետ)
Թախթգոմ, գետ Ճորոխի ավազանում, Բարդուսչայ գետի աջ վտակը ։
Ծանոթագրություններ
Կատեգորիա:Թուրքիայի գետեր Կատեգորիա:Բարդուսչայ գետի վտակներ
Կուննինգհամիա նշտարաձև
Կուննինգհամիա նշտարաձև, գետնանոճազգրիների ընտանիքի, կուննինգհամիա ցեղի բույս։
Նկարագրություն
Մշտադալար ծառ է՝ մինչև 30 մ բարձրությամբ, Նեղ-բրգաձև սաղարթով։ Բունը սլացիկ է, ուղիղ։ Կեղևը մոխրագույն է, հարթ, անջատվում է երկար շերտերով։ Ճյուղերը օղակաձև են դասավորված։ Ընձյուղները համարյա հակադիր են, սկզբում՝ կանաչ։
Ունի դեկորատիվ չափազանց բարձր հատկանիշներ, ձմեռը ասեղնատերևները կարմրում են, ամառը ընդունում կանաչ գույն։ Պիտանի է որպես սոլիտեր և խմբերով տնկելու համար։
Բազմանում է սերմերով, որոնք պետք է ցանել հավաքելուց անմիջապես հետո, քանի որ ծլունակությունը արագ կորցնում է։ Կարելի է բազմացնել նաև աշնանային կտրոններով։
Տարածվածություն
Տարածված է Հարավային և Կենտրոնական Չինաստանում' Գուանդունից և Ցյանսուից դեպի հյուսիս մինչև Խուանխե գետը։ Անտառներ է առաջացնում 1000 — 3600 մ բարձրության վրա, բարեխառն տաք ու խոնավ պայմաններում։
Եվրոպա է բերված 1804 թվականին։ Մշակվում է որպես չափազանց դեկորատիվ ծառատեսակ։ ԽՍՀՄ է բերված 1834 թվականին (Նիկիտյան բուսաբանական այգի) ։
Հայաստանում
Առաջին անգամ Հայաստան է ներմուծվել 1965 թվականին (Իջևան), Սոչիի դենդրարիից, երեք տարեկան տնկիներով։ Իջևանում կլիմայավարժվել է, դիմանալով տեղական ցրտերին և օդի հարաբերական խոնավության պակասությանը։ Պահպանում է իր կենսական ձևը, տալով տարեկան 25 - 30 (60) սմ ընթացիկ աճ։ Հիվանդություններով և վնասատուներով չի վարակվում։
Ծանոթագրություններ
Կատեգորիա:Գետնանոճազգրիներ
Բրոունյան շարժում
Բրոունյան շարժում, հեղուկում կամ գազում՝ պինդ նյութի մանր մասնիկների անկանոն շարժում՝ գազի կամ հեղուկի մասնիկների ջերմային շարժման պատճառով։ Բրոունյան շարժումը երբեք չի դադարում։ Բրոունյան շարժումը կապված է ջերմային շարժման հետ, բայց նրանք տարբեր հասկացություններ են։ Բրոունյան շարժումը ջերմային շարժման գոյության հետևանքն ու ապացույցն է։
Էյնշտեյնի օրենքի դուրս բերման ժամանակ ենթադրվում է, որ մասնիկի՝ ցանկացած ուղղությամբ շեղումները հավասարահավանական են և որ կարելի է անտեսել բրոունյան մասնիկի իներցիան համեմատած՝ շփման ուժերի հետ (դա թույլատրելի է միայն բավականին մեծ ժամանակահատվածների համար)։ D գործակցի բանաձևը հիմնված է Ստոքսի օրենքի վրա՝ մածուցիկ հեղուկում՝ A շառավղով գնդի շարժման հիդրոդինամիկական դիմադրության համար։ Առնչությունները A-ի և D-ի համար փորձարարական ճանապարհով հաստատվել են Ժ․ Պարենի (J. Perrin) և Տ․ Սվեդբերգի (T. Svedberg) չափումներով։ Այդ չափումներից փորձարարական ճանապարհով որոշվել է Բոլցմանի հաստատունը k և Ավոգադրոյի հաստատունը NA։ Բացի համընթաց բրոունյան շարժումից կա նաև պտտական բրոունյան շարժում՝ բրոունյան մասնիկի անկանոն պտույտ՝ միջավայրի մոլեկուլների հարվածների ազդեցությամբ։ Պտտական բրոունյան շարժման համար մասնիկի միջին քառակուսային անկյունային շեղումը ուղիղ համեմատական է դիտարկման ժամանակին։ Այդ գործակիցները հաստատվել են նաև Պերենի փորձերով, չնայած այդ էֆեկտը ավելի դժվար է դիտել, քան համընթաց բրոունյան շարժումը։
Երևույթի էություն
Բրոունյան շարժումը տեղի է ունենում այն պատճառով, որ բոլոր հեղուկները և գազերը կազմված են ատոմներից և մոլեկուլներից՝ փոքր մասնիկներից, որոնք մշտական քաոսային ջերմային շարժման մեջ են, և այդ պատճառով տարբեր կողմերից անընդմեջ հրում են բրոունյան մասնիկին։ Պարզվել է, որ մեծ մասնիկները՝ 5 միկրոմետր և ավելի, բրոունյան շարժմանը չեն մասնակցում (նրանք անշարժ են կամ էլ նստվածք են տալիս), ավելի փոքր մասնիկները (3 միկրոմետր և փոքր) համընթաց շարժում են կատարում բավականին բարդ հետագծերով կամ էլ պտտվում են։
Երբ միջավայրում ընկղմված է մեծ մարմին, ապա հսկայական քանակությամբ հրումների ուժը միավորվում են և մշտական ճնշում են ստեղծում։ Եթե մեծ մարմինը շրջապատված է միջավայրում բոլոր կողմերից, ապա ճնշումը գրեթե հավասարակշռվում է, մնում է միայն Արքիմեդի ուժը, այդպիսի մարմինը կամ արտամղվում է վեր կամ էլ սուզվում է։ Իսկ եթե այնքան փոքր է, ինչքան բրոունյան մասնիկը, ապա ի հայտ են գալիս ճնշման ֆլուկտուացիաները, որոնք ստեղծում են զգալի և պատահաբար փոփոխվող ուժ, որը հանգեցնում է մասնիկի տատանումներին։ Բրոունյան մասնիկները սովորաբար դուրս չեն մղվում և չեն սուզվում, այլ մնում են միջավայրում՝ հավասարակշռված վիճակում։
Հայտնագործում
1827 թվականին Ռոբերտ Բրոունը հայտնագործեց ծաղկափոշիների շարժումը հեղուկում (որը հետագայում անվանվեց իր անունով)։ Մանրադիտակով ուսումնասիրելով ծաղկափոշին, նա հայտնաբերեց, որ բուսական հյութում լողացող ծաղկափոշիները քաոսային և զիգզագաձև շարժում են կատարում։
Բրոունյան շարժման ավելի ճշգրիտ փորձեր է իրականացրել ֆրանսիացի ֆիզիկոս Լուի Ժորժ Գուին։ Նա հայտնաբերեց, որ բրոունյան շարժման ուժգնությունը աճում է հեղուկի ներքին շփմանը զուգընթաց, և կապված չէ լուսավորության ուժգնությունից և արտաքին մագնիսական դաշտից։ Նա նաև հանգեց այն եզրակացությանը, որ բրոունյան շարժումը տեղի է ունենում մոլեկուլների ջերմային շարժման ազդեցությամբ։ Լ․ Ժ․ Գուին գնահատեց բրոունյան մասնիկների արագությունը, որը հավասար էր, մոտավորապես, մեկ հարյուրմիլիոներրորդական մոլեկուլային արագության։
Դասական տեսություն
1905թ. Ալբերտ Էյնշտեյնի կողմից ստեղծվեց մոլելուլային-կինետիկական տեսություն՝ բրոունյան շարժման քանակական բնութագրման համար։ Մասնավորապես, նա դուրս բերեց բրոունյան գնդաձև մասնիկների դիֆուզիայի գործակցի բանաձևը։
որտեղ D-ն դիֆուզիայի գործակիցն է, R-ը գազային հաստատունն է, T-ն բացարձակ ջերմաստիճանն է, N_A-ը ավոադրոյի հաստատունն է, a-ն մասնիկների շառավիղն է, \xi-ն դինամիկ մածուցիկությունը։
Փորձարարական հաստատում
Էյնշտեյնի բանաձևը հաստատվել է Ժան Փերենի և նրա ուսանողների փորձերում 1908-1909թթ. Որպես բրոունյան մասնիկներ նրանք օգտագործում էին պիստակենու ծառի խեժ և դենղախեժ՝ Գարցինիա տեսակի ծառի թանձր կաթնային հյութ։ Բանաձևի ճծմարտացիությունը ստուգվել է տարբեր չափսերի մասնիկների (0,212 մկմ-ից մինչև 5,5 մկմ), տարբեր լուծույթների (շաքարի լուծույթ, գլիցերին) դեպքում։
Բրոունյան շարժումը որպես ոչ մարկովյան գործընթաց
Վերջն հարյուրամյակում մշակված բրունյան շարժման տեսությունը մոտավոր է։ Եվ չնայած գործնականում կարևոր բոլոր իրավիճակներում ներկայիս տեսությունը գոհացուցիչ արդյունքներ է տալիս։ Որոշ դեպքերում այն կարող է ճշգրտություն պահանջել։
Արտաքին հղումներ
Կատեգորիա:Ֆիզիկա Կատեգորիա:Թերմոդինամիկա Կատեգորիա:Մոլեկուլային ֆիզիկա
Վիբորգի պաշարում (1495)
Վիբորգի պաշարումը 1495 թվականին, 1495-1497 թվականների ռուս-շվեդական պատերազմի առաջին խոշոր իրադարձությունը։ Երկուսուկես ամիս ռուսական բանակը պաշարեց շվեդական Վիբորգի ամրոցը, բայց չկարողացավ գրավել այն և նահանջեց՝ սահմանափակվելով միայն նրա շրջակայքն ավերելով։
Նախադրյալներ
Կենտրոնացված ռուսական պետության և Շվեդիայի միջև առաջին պատերազմի պատճառը մերձբալթյան առևտրում ռուս վաճառականների անհավասար դիրքն էր։ Իվան III-ը չէր պատրաստվում համակերպվել իրերի այդպիսի դասավորության հետ և սահմանային միջադեպերից մեկի արդյունքում պատերազմ հայտարարեց Շվեդիային։ Այս պատերազմում Դանիան, որի թագավորը հավակնում էր Շվեդիայի գահին, ռուսական պետության դաշնակիցն էր։ Ռազմական գործողությունների առավել արդյունավետ իրականացման համար Մեծ իշխանը և հրամանատարական կազմի զգալի մասը Մոսկվայից տեղափոխվեցին Նովգորոդ։
Ռազմական գործողությունների ընթացքը
Մեծաքանակ զորքերի արշավանքը դեպի Վիբորգ սկսվեց 1495 թվականի սեպտեմբերի 6-ին, Նովգորոդից։ Վիբորգը համարվում էր առաջին կարգի ամրոց, քանի որ 1477 թվականից այն շրջապատված էր աշտարակներով, քարե պարսպով, ինչը զգալիորեն մեծացնում էր նրա մարտական կայունությունը։ Առաջին անգամն էր, որ ռուսական զորքերը գրոհում էին նման հզոր ամրոցի վրա ։
Ռուսական բանակը, որի թվաքանակը պատմաբանները գնահատում էին մինչև 10 հազար զինվոր, բաղկացած էր հիմնականում հեծյալներից, ովքեր փորձառու էին և լավ զինված։ 1471 թվականին Վիբորգի կայազորի թվաքանակը հաշվվում էր 1-ից 3 հազար մարդ, սակայն ամրոցի ընդլայնման և միասնական Ռուսական պետության՝ որպես պոտենցիալ թշնամու ի հայտ գալու պատճառով, դրա թվաքանակն ամենայն հավանականությամբ ավելացել էր։ Կայազորում ընդգրկված էին ամրոցի ասպետները (պարետի շքախումբը), քաղաքի պահակախումբը, Նյուլանդի մարզի գյուղացիական աշխարհազորը, ինչպես նաև գերմանացի վարձկանների 500 հոգանոց ջոկատը, որոնք վարձվել էին Շվեդիայի տիրակալ Ստեն Ստուրի կողմից, կապիտան Հարտվիգ Վինհոլտի հրամանատարությամբ Վիբորգը պաշտպանելու նպատակով։ Կայազորին զորակցելու նպատակով եպիսկոպոս Աբոն ուղարկել էր իր ասպետների փոքրաթիվ ջոկատը, ինչպես նաև Վիբորգում հավաքվել էին բազմաթիվ ֆինն ազնվականներ։ Մոտենալով ամրոցին՝ ռուս զինվորները պաշարեցին այն մի քանի կողմից։ Ամրոցի պարետ Կնուտ Պոսսեն կազմակերպեց բավականին ակտիվ պաշտպանություն՝ փորձելով հակահարձակման միջոցով չեզոքացնել առանձնացած  պաշարողներից մի քանիսին։ Սակայն, նրա շարժական ջոկատը՝ Մագնուս Ֆրիլեի գլխավորությամբ, դարանակալվեց և համարյա բոլորը ոչնչացվեցին։ Բազմաթիվ ռազմիկներ գերեվարվեցին, այդ թվում ՝ ինքը՝ Մագնուս Ֆրիլեն։ Քանի որ հրետանին («վերակարգը») դեռ չէր ժամանել, մոտեցող ցուրտ եղանակը ստիպեց արագ գործել, զորավար Դանիիլ Շչենյան որոշեց գրոհել։ Ըստ շվեդական աղբյուրների՝ նա մոտ էր հաջողությանը, բայց տարբեր կողմերից գրոհի ոչ բավարար համակարգման արդյունքում հարձակվողները ստիպված եղան նահանջել։
Երբ մի վերակարգ ժամանեց ռուսների ճամբար, նրանք սկսեցին հրետակոծել քաղաքը։ Արդյունքում երկու աշտարակ ավերվել էր, իսկ երրորդը՝ վնասվել։ Պարսպի պատի մեջ անցքեր բացվեցին, որոնք Կնուտ Պոսսեն հրամայեց լցնել հողային պատվարով։ Նոյեմբերի 30-ի վաղ առավոտյան ռուսները, երեք կողմերից բազմաթիվ աստիճաններով, գրոհեցին ամրոցի վրա։ Գրավելով աշտարակներից մեկը՝ ռուսները ներթափանցեցին քաղաք։ Սակայն շվեդներին հաջողվել է հրդեհել աշտարակը, որի մեջ հավանաբար պայթեցին վառոդի պաշարները։
Ըստ շվեդական տվյալների՝ ռուսների կորուստները կազմել էին 16 հազար մարդ՝ զորքի 60 հազար ընդհանուր թվաքանակից։ Ոչ մի ցուցանիշ չի կարելի արժանահավատ համարել, այնուամենայնիվ, հարձակման ժամանակ կորուստներն անկասկած մեծ էին եղել։ Որպես պատճառ, դիտարկվում են այդ ժամանակների խոշոր ամրոցների վրա հարձակման մարտավարությունը։
Հետևանքներ
Վիբորգում ձախողումը թույլ չտվեց ռուսական պետությանն ամրապնդվել հարավային Ֆինլանդիայում, բայց չհանգեցրեց ռազմական նախաձեռնության փոխանցմանը շվեդական կողմին։ Ստեն Ստուրե Ավագի ջանքերը՝ հավաքելու և զորք ուղարկելու Վիբորգ, դանդաղ էր ընթանում և երբ նավերի էսկադրան զինվեց և սկսեց արշավանքը, փոթորիկը ցիրուցան արեց էսկադրան Ալանդյան կղզիների մոտ։ Այսպիսով, նախաձեռնությունը մնաց ռուսների կողմը և շտաբի Նովգորոդում գտնվելու հանգամանքը հնարավորություն տվեց արագ արձագանքել իրավիճակին։ Շուտով նոր զորքեր ուղարկվեցին շվեդական տիրույթներ, որոնք ավերեցին Ֆինլանդիայի հարավային բոլոր հողերը մինչև Տուրկու (Աբո)։
Մշակույթում
1495 թվականի նոյեմբերի 30-ին Վիբորգի ամրոցում տեղի ունեցած հզոր պայթյունի մասին հիշողությունը դեռ պահպանվում է ֆիննական բանահյուսության մեջ։ Այն հայտնի է որպես «Վիբորգյան որոտ» (Viipurin pamaus) և տարբեր լեգենդներում կապվում է կամ ամրոցի պարետ Կնուտ Պոսսեի ռազմական խորամանկության, կամ երկնային հովանավորների բարեխոսության հետ։
Ծանոթագրություններ
Կատեգորիա:Ճակատամարտեր այբբենական կարգով Կատեգորիա:Շվեդիայի ճակատամարտեր Կատեգորիա:Ճակատամարտեր Ռուսաստանում Կատեգորիա:Վիբորգի պատմություն Կատեգորիա:Ռուսաստանի ճակատամարտեր
Յուն Էլսթեր
Յուն Էլսթեր (Jon Elster; ), նորվեգական ծագմամբ ամերիկացի քաղաքագետ, Կոլումբիայի համալսարանի սոցիալական գիտությունների պրոֆեսոր։ Սոցիալական գիտությունների փիլիսոփայության և ռացիոնալ ընտրության տեսության վերաբերյալ աշխատությունների հեղինակ է։ Յուն Էսելերթը անալիտիկ մարքսիզմի ներկայացուցիչ է, ով քննադատում է իր աշխատություններում նեոդասական տնտեսական և հասարակական ընտրության տեսությունները։
Կենսագրություն
Յուն Էլսթերը նորվեգացի հայտնի լրագրող և գրող Թորոլֆ Էլսթերի որդին է։ Դպրոցն ավարտելուց հետո մեկնել է Փարիզ։ Բարձրագույն կրթությունը ստացել է Փարիզի բարձրագույն մանկավարժական դպրոցում։ 1972 թվականին ստացել է փիլիսոփայության դոկտորի կոչում Փարիզի համալսարանում։ Ատենախոսությունը նվիրված է եղել Կարլ Մարքսին։ Ատենախոսության ղեկավարը եղել է Ռայմոն Արոնը։